Document ID: 31995R2523

ΚΑΝΟΝΙΣΜΟΣ (ΕΚ) αριθ. 2523/95 ΤΗΣ ΕΠΙΤΡΟΠΗΣ της 27ης Οκτωβρίου 1995 για τροποποίηση του κανονισμού (ΕΚ) αριθ. 1372/95 περί λεπτομερειών εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του κρέατος πουλερικών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 3 παράγραφος 2 και το άρθρο 8 παράγραφος 12,
Εκτιμώντας:
ότι, στον κανονισμό (ΕΚ) αριθ. 1372/95 της Επιτροπής (3), έχουν καθοριστεί οι λεπτομέρειες εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών 7 ότι πρέπει να τροποποιηθούν οι ειδικοί όροι πρόσβασης για τα πιστοποιητικά εξαγωγής προς ορισμένες παραδοσιακές αγορές, τα οποία έχουν προβλεφθεί κατά τη διάρκεια μεταβατικής περιόδου, προκειμένου να διευκολυνθεί η πρόσβαση προς ορισμένα προϊόντα 7 ότι, μετά την πείρα που αποκτήθηκε, πρέπει να μειωθεί η διάρκεια ισχύος των πιστοποιητικών 7 ότι πρέπει, επιπλέον, να προβλεφθεί η λήψη ενδεχομένως από την Επιτροπή ειδικών μέτρων στην περίπτωση κατά την οποία υποβάλλονται ακανόνιστες αιτήσεις ώστε να είναι δυνατόν να κατανεμηθούν ανά κατηγορία προϊόντος και ανά προορισμό 7 ότι η Επιτροπή Διαχείρισης Κρέατος Πουλερικών και Αυγών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1372/95 τροποποιείται ως εξής:
1. Στο άρθρο 3:
α) η παράγραφος 2 δεύτερο εδάφιο αντικαθίσταται από το ακόλουθο κείμενο:
«Στην περίπτωση εξαγωγών που αφορούν ολόκληρα κοτόπουλα που υπάγονται στους κωδικούς της ονοματολογίας των γεωργικών προϊόντων για τις επιστροφές κατά την εξαγωγή 0207 21 10 900 και 0207 21 90 190 με προορισμό τις χώρες που αναφέρονται στο παράρτημα IV, έως τις 30 Ιουνίου 1996, τα πιστοποιητικά εξαγωγής μπορούν να ζητηθούν μόνο από φυσικά ή νομικά πρόσωπα τα οποία μπορούν να αποδείξουν προς ικανοποίηση των αρμοδίων αρχών των κρατών μελών, ότι έχουν εξάγει τουλάχιστον 1 000 τόνους προϊόντων που υπάγονται στους κωδικούς ΣΟ 0207, 1602 20, 1602 31 και 1602 39 κατά τη διάρκεια ενός εκάστου των δύο ημερολογιακών ετών που προηγούνται του έτους καταθέσεως χορηγήσεως πιστοποιητικών.» 7 β) η παράγραφος 4 τελευταίο εδάφιο αντικαθίσταται από το ακόλουθο κείμενο:
«Τα μέτρα αυτά μπορούν να κατανεμηθούν ανά κατηγορία προϊόντος και ανά προορισμό.».
2. Το παράρτημα IV αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 1995.

Labels: 3
17
5
6